'लेफ्ट ब्लॉक' बनाने के WSP के प्रस्ताव का विरोध करते हुए वे कांग्रेस, राजद, सपा, बसपा जैसी घोर प्रतिक्रियावादी, क्षेत्रवादी, जातिवादी, दक्षिणपंथी पार्टियों को 'सेक्युलर-डेमोक्रेटिक' बता रहे हैं और उनके साथ मोर्चे बनाने की फिराक में हैं। दरअसल ये नेता पहले ही अपनी पार्टी और अपने अनुयायी मज़दूरों, युवाओं को कांग्रेस, राजद जैसी दक्षिणपंथी बुर्जुआ पार्टियों के पीछे बांधने के लिए सुपारी ले चुके हैं। संसद में अपने लिए कुछ सीटें सुरक्षित करने के लिए ये झूठे वाम नेता, बुर्जुआ नेताओं के पीछे जीभ लपलपाते घूम रहे हैं। साधारण कार्यकर्ताओं की पीठ के पीछे, उन्हें धोखे में रखते हुए ये नेता, ऐन मौके पर, ठीक चुनाव से पहले, बुर्जुआ पार्टियों के साथ गठजोड़ की औपचारिक घोषणा करेंगे, ताकि कार्यकर्ताओं को विरोध का अवसर तक न मिले।